नदबई कुम्हेर में राशन डीलरों को दिया पोस मशीन का प्रशिक्षण
नदबई. प्रशिक्षण कार्यक्रम में उपस्थित अधिकारी।
भास्कर संवाददाता | नदबई
कस्बेकी अग्रवाल धर्मशाला में रविवार को रसद विभाग के प्रवर्तन निरीक्षक ने राशन डीलरों को पोस मशीन का प्रशिक्षण दिया। इस अवसर पर प्रवर्तन निरीक्षक पवन अग्रवाल गजेंद्र शर्मा ने बताया कि जिन उपभोक्ताओं के आधार लिंक जुड़े होंगे उनको उचित मूल्य पर राशन सामग्री वितरित की जाएगी। कार्यक्रम में प्रसाइज कंपनी की टीम ने राशन डीलरों को पोस मशीन का प्रशिक्षण दिया। इस मौके पर राशन डीलरों को बीस पोस मशीन भी वितरित की गई।
कुम्हेर.पंचायतसमिति सभागार में रविवार को जिला रसद अधिकारी उम्मेदसिंह पूनिया की अध्यक्षता में राशन डीलरों की बैठक आयोजित की गई। बैठक में सार्वजनिक वितरण प्रणाली में पारदर्शिता लाने के लिए पोस मशीन से राशन सामग्री वितरण की जानकारी दी गई। इस दौरान राशन डीलरों को राशन सामग्री का स्टाक रजिस्टर के साथ ही 30 दिसम्बर तक मशीन द्वारा राशन वितरण करने पर जोर दिया। इस मौके पर प्रवर्तन अधिकारी सजीव शर्मा, अशोक त्यागी ने राशन डीलरों को सामग्री वितरण के बारे में तकनीकी जानकारी प्रदान की।
hin_Deva hin_Deva bho_Deva hin_Deva hin_Deva